**FORSLAG TIL BEHANDLING PÅ ÅRSMØDET**

**1. Jeg foreslår, at vi udvider vores lokalafd. Udvidelsen kan være med enten Ishøj kommune eller både Ishøj og Vallensbæk kommune.**

På grund af vi vil gå på tværs af både region og storkreds, kan det muligvis vise sig, at det ikke kan lade sige gøre. Jeg har derfor sat undersøgelse i gang, som gerne skal ligge klar, senest på dagen for årsmødet.

Der er 11 medlemmer i både Ishøj og Vallensbæk kommune, dvs en evt forøgelse på 11-22 medlemmer. Er i gang med at undersøge, om nogle af disse pt er aktive.

**2. Hvis pkt. 1 frafalder, foreslår jeg, at vi hjælper hhv Ishøj og Vallensbæk kommune, til at oprette en fælles lokalafd. Når den er etableret, foreslår jeg, at vi indleder et samarbejde med dem.**

Samarbejdet tænkes både, som den daglige drift, samt at vores arrangementer bliver fælles, så vi opnår at ”fange” flere medlemmer, og på den måde også bliver mere attraktive.

**3. Jeg foreslår, at vi ændrer vores vedtægter §10, stk. 1, så vi minimum skal være 3 bestyrelsesmedlemmer, i stedet for 5. Så teksten herefter lyder:**

**Lokalforeningen ledes af en bestyrelse bestående af mindst 3 og højst 7, deriblandt en forperson, næstforperson samt en kasserer. Lokalforeningsbestyrelsen vælges på årsmødet.**

Umiddelbart virker det måske mærkeligt, da vi så er færre til at løfte byrden. Men tanken er:

**a)** At vi undgår nogle melder sig, lidt af tvang, som så alligevel ikke er aktive, og derved er med til at svække bestyrelsen.

**b)** Vi skal så også være meget bedre til, at lave opdelinger af arbejdsopgaver/projekter, hvor vi så kan få medlemmer med til de enkelte opgaver – altså medlemmerne kan til/framelde alt efter opgaven, og ikke bare være ”tvunget” pga at være i bestyrelsen. Det vil måske også betyde, at flere medlemmer bliver aktive, fordi de ”kun” skal deltage, i det de brænder for/har tid til osv.